
Općina Gradac potpisala ugovor za Projekt „Dogradnja i opremanje jaslica DV Gradac“

Općina Gradac, Ministarstvo znanosti i obrazovanja te Središnja agencija za financiranje i ugovaranje programa i projekata Europske unije potpisali su 20. ožujka 2023. godine Ugovor o dodjeli bespovratnih sredstava za projekt „Dogradnja i opremanje jaslica DV Gradac“, u iznosu od 324.925,43 EUR, uz 100% financiranje sredstvima Europske unije. 
Projekt se sufinancira sredstvima Mehanizma za oporavak i otpornost, u okviru Poziva na dodjelu bespovratnih sredstava „Izgradnja, dogradnja, rekonstrukcija i opremanje predškolskih ustanova“ (kod poziva: NPOO.C3.1.R1-I1.01.0232.).

